Dūkšto bandymų stotis

Dūkšto bandymų stotis – žemės ūkio mokslinių tyrimų įstaiga, 1960–2001 m. veikusi Dūkšte. Priklausė Žemdirbystės institutui.

 Istorija 
Įsteigta Lietuvos TSR Ministrų Tarybos 1960 m. vasario 3 d. nutarimu Nr. 46 ir Lietuvos TSR žemės ūkio ministerijos 1960 m. vasario 16 d. įsakymu Nr. 107, pritarus Lietuvos žemdirbystės mokslinio tyrimo instituto direktoriui prof. P. Vasinauskui. Stotyje dirbo 25 mokslo darbuotojai, 5-7 laborantai ir 1-3 pagalbiniai darbininkai.

Pastaraisiais metais, pasikeitus ekonominėms salygoms, Žemdirbystės instituto Tarybos sprendimu Dūkšto bandymų stotis reorganizuota į bandymų punktą, priklausantį Žemdirbystės instituto Vokės filialui.Ona Bundienė, Vilius Paukštė. Lietuvos žemdirbystės instituto Dūkšto bandymų stoties veikla 1960-2000 m.

 Mokslinė veikla 
Tyrė Lietuvos dirvožemių dirbimą, juose auginamų žemės ūkio augalų agrotechniką, kalvotų laukų sėjomainas, ieškojo trąšų ir herbicidų naudojimo būdų, kad kuo mažiau jų patektų į vandens telkinius, rengė antierozines priemones, konsultavo ir metodiškai vadovavo jų diegimui ūkiuose.

Parengė antierozinių priemonių schemas, jomis remiantis Lietuvoje sukurta dirvosauginė žemdirbystės sistema. 

 Direktoriai 
1960-1972 m. Alfonsas Švedas 
1972-1974 m. Bronius Gedvilas 
1974-1985 m. Povilas Bieliauskas 
1985-1994 m. Emilija Tylienė 
1994-2000 m. Natalija Truchina 
2000–2001 m. Vilius Paukštė

 Šaltiniai 

Kategorija:Žemės ūkio organizacijos
Kategorija:Dūkštas